Dit het onlangs op die lappe gekom dat die RFU met Mitchell, die Bulle se hoof van rugby, onderhandel om hom as die Rose se nuwe verdedigingsbreier aan te stel.
Hoewel Mitchell se kontrak met die Bulle eers in Oktober 2019 ten einde kom, sal die BBM glo nie sommer in Mitchell se pad staan nie.
Die Bulle het in die Superreeks laaste geëindig in die Suid-Afrikaanse afdeling en daar is uit verskeie oorde gevra of Mitchell sy salaris geregverdig het met die teleurstellende veldtog.
* Hoewel dit glo ’n byna uitgemaakte saak is dat Loftus volgende jaar die ervare Springbok Duane Vermeulen se Superrugby-tuiste sal wees, het die BBM nog nie sy handtekening op papier nie.
Vermeulen het onlangs ingestem tot ’n gesamentlike kontrak, wat behels dat die Suid-Afrikaanse rugbyunie (Saru) rofweg 70% van sy pakket betaal en die Bulle die res.